Publication: Magyar Közlöny
Issue: MK-2001-13 (Year: 2001, Number: 13)
Era: 1990-2004
Section: az 5/2001. (II. 6.) KöViM rendelethez
Paragraph Index: 266

c) oktatói kiképzés. 3.6.1.6. Repülésgyakorlati vizsga: Gyakorlati vizsgára a pályázó akkor bocsátható, ha az oktatói kiképzést befejezte és a 3.5.1.4 pontban meghatározott szakismeretből sikeres hatósági vizsgát tett. 3.6.1.7. A gyakorlati vizsga anyaga: 3.6.1.7.1. UL oktatói jogosításhoz: 2 iskolakör és 1 légtérrepülés, melynek során a pályázónak bizonyítania kell oktatói rátermettségét a repüléstechnikai hibák és vészhelyzetek felismerésében és kijavításában. 3.6.1.7.2. Vitorlázó oktatói jogosításhoz: 2 iskolakör csőrlésből és 1 légtérrepülés vontatásból, melynek során a pályázónak bizonyítania kell oktatói rátermettségét a repüléstechnikai hibák és vészhelyzetek felismerésében és kijavításában. 3.6.1.7.3. Ballon oktatói jogosításhoz: 25 perc repülés, melynek során bizonyítania kell, hogy az előírt feladatokat — beleértve a repülés különleges eseteit is — be tudja mutatni, illetve a növendék által elkövetett hibákat ki tudja javítani. 3.6.1.8. Egészségügyi alkalmasság: Meg kell felelnie a számára előírt egészségi követelményeknek. 3.6.1.9. Folyamatosság: 3.6.1.9.1. UL A1 és UL A2 kategóriában a megszakítás: — 150 repült óráig 6 hónapnál nem több, — 150 repült óra felett 12 hónapnál nem több a megszakítás. 3.6.1.9.2. Vitorlázó repülésben a megszakítás: — 250—600 repült óra között 6 hónapnál nem több, — 600 repült óra felett 12 hónapnál nem több a megszakítás. 3.6.1.9.3. A ballonrepülésben a megszakítás: — 200 repült óra alatt 6 hónapnál nem több, — 200 repült óra felett 12 hónapnál nem több. 3.6.1.10. Ha a folyamatosság nincs biztosítva, kiképző szervezetnél gyakorlatba hozó és minősítő ellenőrző repülés szükséges. 3.6.1.11. Jogosultság: Sikeres vizsga alapján az engedélyes jogosult a megszerzett jogosításnak megfelelően UL, vitorlázó és ballonpilóták kiképzésére, kiképzésének vezetésére, vizsgáztatására, gyakorlati ellenőrzésére és kereskedelmi céllal személyszállításra. 2001/13. szám

Source: https://magyarkozlony.hu/hivatalos-lapok/b4c7db88b49cd973f3f0b38174db48ad2be1d5b9/dokumentumok/c62a3b0ec612a85547289a868813ee7f7ef02846/letoltes